“Tijorat banklari tomonidan budjetdan tashqari jamgʻarmalar kredit liniyalari hisobidan imtiyozli mikrokreditlar berish tartibi toʻgʻrisidagi nizomni tasdiqlash haqida”gi qarorga oʻzgartirishlar va qoʻshimcha kiritish haqida
(resolution, 2021-02-03)

Oʻzbekiston Respublikasining Budjet kodeksi, Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi qonunlariga hamda Oʻzbekiston Respublikasi Prezidentining 2014-yil 7-apreldagi PF-4609-sonli “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi va Moliya vazirligi qaror qiladi: 1. Oʻzbekiston Respublikasi Markaziy banki Boshqaruvi va Moliya vazirligining 2013-yil 14-oktabrdagi 329-V va 98-sonli “Tijorat banklari tomonidan budjetdan tashqari jamgʻarmalar kredit liniyalari hisobidan imtiyozli mikrokreditlar berish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2527, 2013-yil 19-noyabr) (Oʻzbekiston Respublikasi qonun hujjatlari toʻplami, 2013-y., 47-son, 622-modda) ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorning nomi va 1-bandidagi “budjetdan tashqari jamgʻarmalar” degan soʻzlar “davlat maqsadli jamgʻarmalari” degan soʻzlar bilan almashtirilsin. 2. Nizomda: a) nomi va muqaddimadagi “budjetdan tashqari jamgʻarmalar” degan soʻzlar “davlat maqsadli jamgʻarmalari” degan soʻzlar bilan almashtirilsin; b) 1-band quyidagi tahrirda bayon etilsin: “1. Mazkur Nizomda quyidagi asosiy tushunchalardan foydalaniladi: davlat maqsadli jamgʻarmasi — Oʻzbekiston Respublikasining Bandlikka koʻmaklashish davlat jamgʻarmasi; davlat maqsadli jamgʻarmasi kredit liniyasi — davlat maqsadli jamgʻarmasi tomonidan kichik tadbirkorlik subyektlarini kreditlash uchun tijorat banklariga ajratiladigan mablagʻlar; qarz oluvchilar (qarzdor) — yakka tartibdagi tadbirkorlar, mikrofirmalar, kichik korxonalar, dehqon va fermer xoʻjaliklari hamda oilaviy tadbirkorlik subyektlari.”; v) 7 va 8-bandlardagi “Oʻzbekiston Respublikasi ish bilan taʼminlashga koʻmaklashuvchi davlat jamgʻarmasi” degan soʻzlar “Davlat maqsadli jamgʻarmasi” degan soʻzlar bilan almashtirilsin; g) 9-bandning toʻrtinchi xatboshisidan “va debitorlik hamda kreditorlik qarzlari toʻgʻrisida maʼlumotnoma (2a-son shakl)” degan soʻzlar chiqarib tashlansin; d) 12-band quyidagi mazmundagi xatboshi bilan toʻldirilsin: “Banklar qarz oluvchilar tomonidan mikrokredit qaytarilishining taʼminoti sifatida taqdim qilgan mol-mulkni uning xususiyatidan kelib chiqqan holda kreditning qaytarilgan qismiga nisbatan garovdan chiqarish huquqiga ega.”; e) 15, 18 va 23-bandlardagi “budjetdan tashqari jamgʻarma” degan soʻzlar “davlat maqsadli jamgʻarmasi” degan soʻzlar bilan almashtirilsin; yo) 16, 19, 22 va 28-bandlardagi “Budjetdan tashqari jamgʻarma” degan soʻzlar “Davlat maqsadli jamgʻarmasi” degan soʻzlar bilan almashtirilsin; j) 17 va 21-bandlardagi “budjetdan tashqari jamgʻarma” va “budjetdan tashqari jamgʻarmaning” degan soʻzlar tegishlicha “davlat maqsadli jamgʻarmasi” va “davlat maqsadli jamgʻarmasining” degan soʻzlar bilan almashtirilsin; z) 20 va 32-bandlardagi “budjetdan tashqari jamgʻarmaning” degan soʻzlar “davlat maqsadli jamgʻarmasining” degan soʻzlar bilan almashtirilsin; i) 24-banddagi “budjetdan tashqari jamgʻarma” va “budjetdan tashqari jamgʻarmaga” degan soʻzlar tegishlicha “davlat maqsadli jamgʻarmasi” va “davlat maqsadli jamgʻarmasiga” degan soʻzlar bilan almashtirilsin; k) 30-banddagi “budjetdan tashqari jamgʻarmaning”, “budjetdan tashqari jamgʻarma” va “budjetdan tashqari jamgʻarmaga” degan soʻzlar tegishlicha “davlat maqsadli jamgʻarmasining”, “davlat maqsadli jamgʻarmasi” va “davlat maqsadli jamgʻarmasiga” degan soʻzlar bilan almashtirilsin; l) 31-banddagi “budjetdan tashqari jamgʻarmaning” va “budjetdan tashqari jamgʻarma” degan soʻzlar tegishlicha “davlat maqsadli jamgʻarmasining” va “davlat maqsadli jamgʻarmasi” degan soʻzlar bilan almashtirilsin; m) 42-banddan “hamda Meva-sabzavotchilik va uzumchilikni rivojlantirish jamoat fondi” degan soʻzlar chiqarib tashlansin. 3. Mazkur oʻzgartirishlar va qoʻshimcha Oʻzbekiston Respublikasi Mehnat va aholini ijtimoiy muhofaza qilish vazirligi bilan kelishilgan.